Val de amenințări pe adresa unui cotidian francez, după ce jurnaliștii au publicat o caricatură cu profetul Mohamed.
Cotidianul La Nouvelle Republique a publicat pe prima pagină o caricatură a profetului Mohamed. La puțin timp, publicația a primit numeroase amenințări pe social media. Caricatura face parte din seria lansată de Charlie Hebdo.
În data de 18 octombrie, jurnaliștii de la cotidianul francez La Nouvelle Republique au preluat și publicat pe prima pagină a ziarului o caricatură a profetului Mohamed, din seria lansată de Charlie Hebdo, informează Reuters. Prin acest lucru, jurnaliștii au vrut să tragă doar un semnal de alarmă în privința amenințărilor islamiste, la scurt timp după ce profesorul Samuel Paty a fost ucis de un militant islamist. Majoritatea reacțiilor primite pe pagina de Facebook a cotidianului La Nouvelle Republique au fost pozitive, dar au existat și numeroase amenințări printre acestea, fapt ce a determinat publicația să depună o plângere penală, conform jurnalistului Christophe Herigault.